CELEX: 32006R1016
Language: sk
Date: 2006-07-04 00:00:00
Title: Nariadenie Komisie (ES) č. 1016/2006 zo  4. júla 2006 , ktorým sa mení a dopĺňa nariadenie (ES) č. 1615/2001, ktorým sa stanovuje obchodná norma na cukrové melóny

5.7.2006   
            
            
               SK
            
            
               Úradný vestník Európskej únie
            
            
               L 183/9
            
         
      NARIADENIE KOMISIE (ES) č. 1016/2006
   zo 4. júla 2006,
   ktorým sa mení a dopĺňa nariadenie (ES) č. 1615/2001, ktorým sa stanovuje obchodná norma na cukrové melóny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), najmä na jeho článok 2 ods. 2,
   keďže:
   
               (1)
            
            
               Nariadením Komisie (ES) č. 1615/2001 (2) sa stanovuje obchodná norma pre cukrové melóny, najmä pokiaľ ide o označovanie.
            
         
               (2)
            
            
               V záujme jasnosti a s cieľom zabezpečiť transparentnosť na medzinárodnej úrovni treba zohľadniť nedávne zmeny a doplnenia v norme FFV-23 o obchodovaní a kontrole obchodnej akosti cukrových melónov, ktoré uskutočnila pracovná skupina Európskej hospodárskej komisie Spojených národov (EHK/OSN) pre prípravu noriem týkajúcich sa výrobkov rýchlo podliehajúcich skaze a vývoj kvality.
            
         
               (3)
            
            
               Cukrové melóny sa identifikujú a uvádzajú na trh na základe obchodného druhu. Hlavné obchodné druhy sú uvedené v brožúre, ktorú vydala Organizácia pre hospodársku spoluprácu a rozvoj (OECD), v ktorej sú stanovené hlavné obchodné druhy melónov spolu s komentármi a ilustráciami. Cieľom tejto brožúry je uľahčiť výklad spoločných platných noriem, predovšetkým normy FFV-23 EHK/OSN, na ktorej je založené nariadenie (ES) č. 1615/2001.
            
         
               (4)
            
            
               Nariadenie (ES) č. 1615/2001 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1651/2001 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 47/2003 (Ú. v. ES L 7, 11.1.2003, s. 64).
   
      (2)  Ú. v. ES L 214, 8.8.2001, s. 21. Nariadenie naposledy zmenené a doplnené nariadením (ES) č. 907/2004 (Ú. v. EÚ L 163, 30.4.2004, s. 50).
   
      PRÍLOHA
      V bode VI.B (ustanovenia, ktoré sa týkajú označovania – druh produktu) v prílohe k nariadeniu (ES) č. 1615/2001 sa druhá zarážka nahrádza týmto textom:
      
                  „—
               
               
                  Názov obchodného druhu (1)
                  
               
            
                  —
               
               
                  Názov odrody (nie je povinný).
               
            
         (1)  Hlavné obchodné druhy sú definované v publikácii OECD Režim pre uplatňovanie medzinárodných noriem pre ovocie a zeleninu ‚Commercial types of melons/Les types commerciaux de melons, OECD, 2006’, ktorá je sprístupnená na http://www.oecdbookshop.org“